system
Răspunde în limba română, în stilul Wikipedia, cat mai corect gramatical.
user
Cum ai descrie Evaporare?
assistant
Evaporarea sau evaporația este procesul prin care atomii sau moleculele unui corp în stare lichidă acumulează suficientă energie pentru a ajunge în stare gazoasă. Evaporația este una din cele două forme ale vaporizării, cealaltă formă fiind fierberea. Procesul invers evaporării este condensarea.

Termenul de „evaporare” este sinonim cu cel de „evaporație”. Deși dicționarele nu fac o diferențiere între cele două noțiuni, fizicienii, care sunt preocupați mai mult de studiul mecanismului procesului, tind să prefere forma „evaporare”; pe de altă parte, meteorologii și hidrologii tind să utilizeze forma „evaporație” pentru a defini cantitatea de apă care se evaporă de la suprafața solului sau a unui corp de apă. 

Procesul prin care apa de pe o suprafață acoperită cu vegetație este evacuată în atmosferă este definit ca evapotranspirație (forma „evapotranspirare” nu există). Această diferențiere nu există în alte limbi.

Vezi și 
 Deșertificare
 Infiltrație
 Poluarea apei
 Stare de agregare
 Umiditate
 Ceață
 Distilare
 Condensare

Stări ale materiei
Tranziții de fază
Termodinamică
Chimie fizică